
R A P O R T

asupra proiectului de Lege pentru aprobarea Ordonanţei Guvernului nr.2/2000 privind
 organizarea activităţii de expertiză tehnică judiciară şi extrajudiciară.


În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege pentru aprobarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară, trimis cu adresa nr.236 din 18 aprilie 2001, înregistrată sub nr.548/XVIII/11 din 18 aprilie 2001.



Proiectul de Lege a fost dezbătut şi adoptat de Senat, cu respectarea prevederilor art.74 alin.(2) din Constituţia României, în şedinţa din 5 aprilie 2001.



Cu avizul nr.37 din 11 ianuarie 2000, Consiliul Legislativ a avizat favorabil proiectul ordonanţei Guvernului  care face obiectul prezentului proiect de lege.



Comisia pentru muncă şi protecţie socială a avizat favorabil proiectul de lege, cu avizul nr.277/XVIII/7 din 27 iunie 2001.



De asemenea, Comisia pentru buget, finanţe şi bănci a avizat favorabil proiectul de lege, conform avizului nr.358 din 16 mai 2001, solicitând eliminarea sintagmei “şi contabile” din conţinutul art.4 alin.(2), art.11 alin.(3), art.13 alin.(3), art.20, art.23 alin.(2), art.24 alin.(1), art.25 alin.(1) şi (2) lit.e), din titlul cap.V, precum şi din art.33 lit. e) şi art.35 alin.(7) ale Ordonanţei Guvernului nr.2/2000 supusă aprobării.



La comisie au fost depuse în termen şi înregistrate amendamente formulate de doamna deputat Bogea Angela şi domnul deputat Traian Dobre.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în şedinţa din 27 februarie 2002. La lucrările comisiei au participat din partea Ministerului Justiţiei, doamna Maria Mariţescu – director adjunct şi domnul Antoş Dan – şeful Biroului central de expertiză.



La dezbaterea articolelor asupra căruia s-au formulat amendamente, au luat cuvântul pentru a-şi exprima punctele de vedere membrii comisiei şi reprezentanţii Ministerului Justiţiei.



Supuse la vot, toate amendamentele au fost respinse.



În consecinţă membrii Comisiei juridice, de disciplină şi imunităţi, au hotărât, cu majoritate de voturi,  ca proiectul de  Lege pentru aprobarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară să fie supus spre dezbatere şi adoptare  plenului Camerei Deputaţilor, în forma adoptată de Senat, întocmindu-se în acest sens prezentul raport favorabil la care se anexează amendamentele respinse.



În raport de obiectul şi conţinutul său, proiectul de lege face parte din categoria legilor ordinare.

ANEXA

la raportul asupra proiectului de Lege pentru aprobarea Ordonanţei Guvernului nr.2/2000 
privind organizarea activităţii de expertiză tehnică judiciară şi extrajudiciară.

AMENDAMENTE RESPINSE:
Nr.

crt
Articolul din Ordonanţa Guvernului nr.2/2000
Amendamentul propus şi iniţiatorul acestuia
Motivare

0.
1.
2.
3.

1.
0.
     Art.10 – (1) Dobândeşte calitatea de expert tehnic judiciar persoana care îndeplineşte următoarele condiţii:

. . . . . . . . . . . . . . . . . . . . . . . . . . . . . 

     c) a absolvit studii superioare în specialitatea pentru care se prezintă la examenul de expert, dovedite cu diplomă;

     d) au un stagiu de cel puţin 5 ani în specialitatea în care a obţinut diploma; 
1.
     Art.10 – (1) Dobândeşte calitatea de expert tehnic judiciar persoana care îndeplineşte următoarele condiţii:

. . . . . . . . . . . . . . . . . . . . . . . . . . . . . . . . 
    c) a absolvit studii superioare în specialitatea pentru care se prezintă la examenul de expert sau o specialitate înrudită în condiţiile în care a deţinut sau deţine  titlul de expert tehnic.

     d) au un stagiu de cel puţin 5 ani în specialitatea în care doreşte să dobândească calitatea de expert tehnic.  
     Autorii amendamentului:

     Doamna deputat Angela Bogea şi domnul deputat Traian Dobre.  
1. 2.
2. Argumente pentru susţinerea amendamentului:

3.      În prezent au apărut o serie de noi specialităţi care în trecut erau înglobate în anumite discipline. Sunt experţi tehnici foarte valoroşi cu experienţă şi rezultate deosebite care nu au diploma de absolvire cu denumirea noilor specialităţi în care ei deja sunt mari personalităţi.

4. Argumente pentru respingerea amendamentului:

Eliminarea sintagmei  “dovedite cu diplomă” de la  art.10 lit.c) şi respectiv a sintagmei “a obţinut diploma” de la lit.d), nu se justifică. Absolvenţii unei specialităţi înrudite nu pot să devină experţi într-o altă specialitate decât aceea pentru care s-au pregătit, iar stagiul de 5 ani în specialitate, în 
3.




absenţa diplomei de specialitate nu este suficient pentru dobândirea calităţii de expert, avându-se în vedere pregătirea temeinică ce  se cere expertului pentru efectuarea  expertizei respective.

2.
0.
1.
Eliminarea sintagmei “şi contabile” din conţinutul art.4 alin.(2), art.11 alin.(3), art.13 alin.(3), art.20, art.23 alin.(2), art.24 alin.(1), art.25 alin.(1) şi (2) lit.e), din titlul cap.V, precum şi din art.33 lit. e) şi art.35 alin.(7) ale Ordonanţei Guvernului nr.2/2000 supusă aprobării.

     Autorul amendamentului: Comisia pentru buget , finanţe şi bănci.

1. 2.
2. Argumente pentru susţinea amendamentului:

     În susţinerea acestui amendament se invocă prevederile  Ordonanţei Guvernului nr.65/1994 privind organizarea activităţii de expertiză contabilă şi a contabililor autorizaţi, aprobată prin Legea nr.42/1995 cu modificările şi completările  ulterioare.
Argumente pentru respingerea amendamentului: 

     Amendamentul a fost respins pentru următoarele considerente:

· actul normativ invocat reglementează calitatea de expert contabil şi contabil autorizat, exercitarea acestor profesii, precum şi organizarea şi funcţionarea Corpului Experţilor Contabili şi ai Contabililor Autorizaţi;

3.



3.      
· Ordonanţa Guvernului nr.2/2000 supusă aprobării prin prezentul proiect de lege, reprezintă o reglementare cu caracter special care vizează expertizele complexe ce se efectuează în cadrul  procesului de judecată sub controlul autorităţilor judecătoreşti;

· prevederile din cele două acte normative nu se suprapun, şi nici nu se exclud, ci se completează  reciproc, vizând două domenii de reglementare distincte;

· în cuprinsul Ordonanţei Guvernului nr.2/2000, sintagma “şi contabile” se regăseşte numai în titulatura birourilor locale pentru expertize tehnice şi contabile care funcţionează pe lângă tribunale, având menirea să sublinieze competenţele specifice în domeniul activităţii judiciare reţinute în sarcina acestor birouri.

VICEPREŞEDINTE,

Emil BOC
consilier

Diaconu Dumitra
PAGE  
1

_966766744.unknown

